**ROMÂNIA**

**JUDEŢUL SATU MARE**

**CONSILIUL LOCAL AL**

**MUNICIPIULUI SATU MARE**

**HOTĂRÂREA NR. 176/11.07.2025**

**privind** **aprobarea completării Anexei 3 aprobate prin art. 4 din Hotărârea Consiliului Local Satu Mare nr. 195/27.06.2024**

Având în vedere adresa Apaserv SA Satu Mare cu nr. 13515/09.07.2025 înregistrată la sediul entității sub nr. 42610/10.07.2025,

Analizând proiectul de hotărâre înregistrat sub nr. 42676/10.07.2025, referatul de aprobare al Primarului Municipiului Satu Mare înregistrat sub nr. 42677/ 10.07.2025, în calitate de inițiator, raportul de specialitate al directorului executiv al Direcţiei Economice din cadrul aparatului de specialitate al primarului, înregistrat sub nr. 42682/10.07.2025, raportul APASERV Satu Mare SA cu nr. 13514/9.07.2025, avizele comisiilor de specialitate ale consiliului local, de

Având în vedere Ghidul solicitantului - Condiții specifice de accesare a finanțării din Fondul pentru modernizare, Sprijinirea investiţiilor în noi capacităţi de producere a energiei electrice produsă din surse regenerabile,

În conformitate cu prevederile:

* art.17, art.18 lit. j) din Actul Constitutiv al Apaserv Satu Mare S.A aprobat de Consiliul Local Satu Mare prin Hotărârea nr. 29/28.02.2019,
* art. 41, art. 44 alin. (1) din Legea nr. 273/2006 privind finanțele publice locale, cu modificările și completările ulterioare,
* Dispoziției primarului cu nr. 771/26.10.2024 privind delegarea dlui Masculic Csaba în calitate de reprezentant al Municipiului Satu Mare în Adunarea Generală a Acţionarilor  la APASERV Satu Mare S.A,
* Hotărârii Consiliului Local Satu Mare nr. 195/27.06.2024  privind aprobarea  depunerii de către APASERV SATU MARE S.A. a proiectului,
* “Noi capacități de producere a energiei electrice produsă din surse regenerabile pentru autoconsum la GA Turț” în cadrul Fondului pentru Modernizare-Programul Cheie 1 și a cofinanțării proiectului și acoperirea contravalorii cheltuielilor altele decât cele eligibile,

Luând în considerare prevederile Legii nr. 24/2000 privind normele de tehnică legislativă pentru elaborarea actelor normative, republicată, cu modificările și completările ulterioare,

În conformitate cu prevederile art. 129 alin. (2) lit. a) și lit. b) coroborate cu alin. (3) lit. d) și alin. (4) lit. a) și lit. e) din O.U.G. nr. 57/2019 privind Codul administrativ, cu modificările şi completările ulterioare,

În temeiul prevederilor art. 139 alin. (1) și alin. (3) lit. h) și ale art. 196, alin. (1) lit. a) din O.U.G nr. 57/2019 privind Codul administrativ, cu modificările şi completările ulterioare

Adoptă prezenta,

**H O T Ă R Â R E:**

**Art. 1.** Se aprobă completarea Anexei nr. 3 - Indicatorii tehnico-economici pentru obiectivul de investiţie „Noi capacități de producere a energiei electrice produsă din surse regenerabile pentru autoconsum la GA Turț” prevăzute la art. 4 din Hotărârea Consiliului Local Satu Mare nr. 195/27.06.2024 privind aprobarea depunerii de către APASERV SATU MARE S.A. a proiectului „Noi capacități de producere a energiei electrice produsă din surse regenerabile pentru autoconsum la GA Turț” în cadrul Fondului pentru Modernizare-Programul Cheie 1- Surse regenerabile de energie și stocarea energiei, și a cofinanțării proiectului și acoperirea contravalorii cheltuielilor altele decât cele eligibile, conform anexei, parte integrantă a prezentei hotărâri.

**Art. 2.** Se acordă mandat domnului Masculic Csaba, reprezentantul municipiului SATU MARE în Adunarea Generală a Acționarilor a APASERV SATU MARE S.A., de a vota ”pentru” în sensul celor aprobate prin prezenta hotărâre.

**Art. 3.** Cu ducerea la îndeplinire a prezentei hotărâri se încredinţează directorul general al APASERV SATU MARE S.A. și domnul Masculic Csaba.

**Art. 4.** Prezenta hotărâre se comunică, prin intermediul Secretarului general al municipiului Satu Mare, în termenul prevăzut de lege, Primarului municipiului Satu Mare, Instituţiei Prefectului-judeţul Satu Mare, directorului executiv al Direcţiei Economice din cadrul aparatului de specialitate al primarului, Apaserv Satu Mare S.A. și domnului Masculic Csaba.

**Președinte de ședință, Contrasemnează**

**Mare Radu Secretar general,**

**Mihaela Maria Racolța**

Prezenta hotărâre a fost adoptată în ședință extraordinară convocată de îndată cu respectarea prevederilor art. 139 alin. (1) și alin. (3) lit. h) din O.U.G. nr. 57/2019 privind Codul administrativ, cu modificările și completările ulterioare;

|  |  |
| --- | --- |
| Total consilieri în funcţie | 23 |
| Nr. total al consilierilor prezenţi | 21 |
| Nr. total al consilierilor absenţi | 2 |
| Voturi pentru | 21 |
| Voturi împotrivă | 0 |
| Abţineri | 0 |

Redactat în 3 exemplare originale

L.G.